
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 553 

10 Ιουλίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση τροποποίησης των διατάξεων του Οργανισμού του 
Κοινωφελούς Ιδρύματος με την επωνυμία «ΑΦΕΝΤΑΚΕΙΟ 
ΦΙΛΑΝΘΡΩΠΙΚΟ ΙΔΡΥΜΑ» που εγκρίθηκε με το από 

18.5.1982 Π. Δ/γμα 9Β.379 και τροποποιήθηκε με το από 

6.7.1993 Π. Δ/γμα(Β. 524). 1 

Έγκριση σύστασης του ΚοινωφελούςΤδρύματος με την επω¬ 
νυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΡΓΑΡΙΤΗ ΒΡΕΝ- 
ΤΖΙΩΥ» και κύρωση του Οργανισμού αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μετονομασία του Εργαστηρίου Ποιότητας Υδάτων του 

Τμήματος Περιβάλλοντος του Παν. Αιγαίου. 3 

Τροποποίηση της Δ5/7280/21.7.1994 απόφαση του 
Υπουργού Εθνικής Παιδείας και Θρησκευμάτων. 4 


Χαρακτηρισμός ως ιστορικών διατηρητέων μνημείων όλων 
των εγκαταστάσεων του οδοντωτού σιδηροδρόμου 
Διακοπτού - Καλαβρύτων (κτίρια σιδηροδρομικών 
σταθμών, βοηθητικά κτίσματα σταθμών, σιδηροδρομι¬ 
κή γραμμή, τεχνικά έργα) και ορισμός ζώνης προστα¬ 


σίας της σιδηροδρομικής γραμμής. 5 

Τροποποίηση και συμπλήρωση της αριθ. 17788/1995 από¬ 
φασης του Νομάρχη Κορινθίας. 6 

Σύσταση Επιτροπών για Επεξεργασία Νέων Ωρολογίων 
και Αναλυτικών Προγραμμάτων Ειδικοτήτων στα 
Δημόσια Ι.Ε.Κ. 7 


Διορθώσεις Σφαλμάτων 

Διόρθωση σφαλμάτων στην 351778/92 απόφασης του 
Υφυπουργού Γεωργίας «Καθορισμός προϋποθέσε¬ 
ων χρησιμοποίησης της ένδειξης Τοπικός Οίνος 
Γερανείων ως περιγραφικού στοιχείου οίνων. 8 

ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση τροποποίησης των διατάξεων του Οργανισμού του 
Κοινωφελούς Ιδρύματος με την επωνυμία «ΑΦΕΝΤΑΚΕΙΟ 
ΦΙΛΑΝΘΡΩΠΙΚΟ ΙΔΡΥΜΑ» που εγκρίθηκε με το από 

18.5.1982 Π. Δ/γμα 9Β. 379 και τροποποιήθηκε με το από 

6.7.1993 Π. Δ/γμα (Β. 524). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 11 του Οργανισμού Διοί¬ 


κησης και Διαχείρισης του Κοινωφελούς Ιδρύματος με την ε¬ 
πωνυμία «ΑΦΕΝΤΑΚΕΙΟ ΦΙΛΑΝΘΡΩΠΙΚΟ ΙΔΡΥΜΑ» που κυ¬ 
ρώθηκε με το από 18.5.1982 Π. Δ/γμα (Β. 379) και τροποποι¬ 
ήθηκε με το από 6.7.1993 Π. Δ/γμα (Β. 524), β) 96 και 98 του 
Α.Ν. 2039/1939καιγ) ΙΙΟτου Αστικού Κώδικα. 

2. Το αριθ. 292/10.5.1995 και 294/8.8.1995 έγγραφα του 
Διοικητή - Διαχειριστή του εν λόγω ιδρύματος. 

3. Την αριθ. 411/24 Ιανουάριου 1996 απόφαση του 
Πρωθυπουργού και Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς 
Οικονομικών» (Β. 58). 

4. Την αριθ. ΔΥ3α/ΟΙΚ. 158/26.1.1996 (Β.59) απόφαση του 
Πρωθυπουργού και Υπουργού Υγείας και Πρόνοιας «Ανάθεση 
αρμοδιοτήτων στους Υφυπουργούς Υγείας και Πρόνοιας 
Φραγκλίνο Παπαδέλλη και Θεόδωρο Κοτσώνη». 

5. Την αριθ. 28/25.9.1995 γνωμοδότηση του Συμβουλίου 
Εθνικών Κληροδοτημάτων. 

Με απόφαση του Υπουργού Εθνικής Παιδείας και 
Θρησκευμάτων και των Υφυπουργών Οικονομικών και 
Υγείας, Πρόνοιας, αποφασίζουμε: 

Άρθρο μόνο 

Εγκρίνουμε την τροποποίηση του Οργανισμού Διοίκησης 
και Διαχείρισης του Ιδρύματος με την επωνυμία «ΑΦΕΝ- 
ΤΑΚΕΙΟ ΦΙΛΑΝΘΡΩΠΙΚΟ ΙΔΡΥΜΑ» που εγκρίθηκε με το από 

18.5.1982 Π. Δ/γμα (Β 379) και τροποποιήθηκε με το από 

6.7.1993 (Β 524), ως προς το άρθρο 4 αυτού που αναφέρεται 
στην διοίκηση του ιδρύματος σύμφωνα με την αριθ. 
292/10.5.1995 πρόταση του Διοικητή-Διαχειριστή, ως κατω¬ 
τέρω: 

«Άρθρο 4 

1. Το ίδρυμα θα διοικείται από τους ιδρυτές Κωνσταντίνο 
Αντ. Αφεντάκη και Ιωάννη Αντ. Αφεντάκη για όλο το χρονικό 
διάστημα της ζωής τους. Σε περίπτωση θανάτου του ενός α¬ 
πό τους δύο, το ίδρυμα θα διοικείται από τον ιδρυτή - διοικη¬ 
τή που θα επιζήσει. 

Μετά το θάνατο και των δύο ιδρυτών ή σε περίπτωση αδυ¬ 
ναμίας εκτέλεσης των καθηκόντων τους λόγω σοβαρής α¬ 
σθένειας ή κάποιας άλλης αιτίας, το ίδρυμα θα διοικείται από 
τους εκάστοτε απόγονους της οικογένειας Αντωνίου και 
Αγγελικής Αφεντάκη και τον Κωνσταντίνο Γεωργ. 
Σταμελάκο, κάτοικο Χαλκίδας (Ιπποκλέους 8). Σημερινοί α¬ 
πόγονοι της οικογένειας Αφεντάκη, είναι: 

α) Λούίζα σύζ. Σαμουήλ Γαβριήλογλου, το γένος Θεοδ. 
Αφεντάκη, κάτοικος Π. Ψυχικού (Διαμαντίκου 38α) και 

β) Ελίνα θυγ. Αλεξάνδρου Τσακνή, κάτοικος Αθηνών, 
(Κεφαλληνίας 2, Κυψέλη). 

2. Σε περίπτωση καθ' οιονδήποτε τρόπο αποχώρησης από 
τη διοίκηση του ιδρύματος του Κωνσταντίνου Σταμελάκου, 
θα διοικείται από μόνους τους απογόνους ή το μόνο ενδεχο¬ 
μένως απόγονο της οικογένειας Αφεντάκη και εν ελλείψει ή 
αρνήσει τούτων, θα διοικείται από τριμελές Διοικητικό 
Συμβούλιο αποτελούμενο από τους εκάστοτε Προέδρους: 

α) Του Δικηγορικού Συλλόγου Χαλκίδας. 

β) Του Ιατρικού Συλλόγου Χαλκίδας. 

γ) Του Εμπορικού Συλλόγου Χαλκίδας. 

Η θητεία των μελών Κωνσταντίνου Σταμελάκου και της οι¬ 
κογένειας Αφεντάκη είναι ισόβιος, των δε προέδρων των α¬ 
νωτέρω Συλλόγων ίση με τη διάρκεια της θητείας τους. 
Επίσης, σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδήποτε 
νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση των υ¬ 
πολοίπων μελών, σύμφωνα με τις διατάξεις του άρθρου 99 
του Α.Ν. 2039/1939. 

3. Από τα μέλη (πιο πάνω φυσικά πρόσωπα) του Διοικητικού 
Συμβουλίου επιλέγονται με μυστική ψηφοφορία ο 
Πρόεδρος, ο Γραμματέας και ο Ταμίας αυτού με ορισμένη 
θητεία και τα ως εκ της θέσης τους μέλη (Πρόεδροιτων ανω¬ 
τέρω συλλόγων) εναλλάσσονται κάθε διετία στις θέσεις του 
Προέδρου, Γραμματέα και Ταμία. 

4. Το Διοικητικό Συμβούλιο συνεδριάζει τακτικά μία φορά 
το μήνα και έκτακτα μετά από γραπτή πρόσκληση του 
Προέδρου που θα έχει κοινοποιηθεί στα μέλη τρεις (3) του¬ 
λάχιστον μέρες προ της συνεδρίασης ή κάθε φορά που θα ζη¬ 
τηθεί τουλάχιστον με γραπτή αίτηση από δύο (2) τουλάχι¬ 
στον από τα μέλη του πάντοτε όμως έπειτα από γραπτή πρό¬ 
σκληση του Προέδρου που θα έχει κοινοποιηθεί στα μέλη 
πέντε (5) τουλάχιστον μέρες προ της ημέρας συνεδρίασης. 

5. Το Διοικητικό Συμβούλιο βρίσκεται σε απαρτία όταν είναι 
παρόντα δύο (2) τουλάχιστον από τα μέλη του και αποφασί¬ 
ζει κατά πλειοψηφία. Σε περίπτωση ισοψηφίας υπερισχύει η 
ψήφος του Προέδρου. 

6. Για κάθε συνεδρίαση του Διοικητικού Συμβουλίου τη¬ 
ρούνται πρακτικά στα οποία καταχωρίζονται όλες οι αποφά¬ 
σεις που λαμβάνονται σ’ αυτή, καθώς και η γνώμη των μελών 
που τυχόν διαφωνούν. Τα πρακτικά υπογράφονται απ' όλα τα 
μέλη που μετέχουν στη συνεδρίαση. 

7. Τα μέλη της διοίκησης προσφέρουν της υπηρεσίες τους 
χωρίς αμοιβή. Δικαιούνται όμως αποζημίωση για τα οδοιπο¬ 
ρικά έξοδά τους, εφόσον αποδεικνύεται ότι αυτά πραγματο¬ 
ποιήθηκαν νόμιμα». 

Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομικών και Υγείας, Πρόνοιας ανα¬ 
θέτουμε τη δημοσίευση και εκτέλεση του παρόντος 
Διατάγματος. 

Αθήνα, 25 Ιουνίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓ. ΠΑΠΑΝΔΡΕΟΥ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΘΕΟΔΩΡΟΣ ΚΟΤΣΩΝΗΣ 


( 2 ) 

Έγκριση σύστασης του Κοινωφελούς Ιδρύματος με την ε¬ 
πωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΡΓΑΡΙΤΗ 
ΒΡΕΝΤΖΙΟΥ» και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 3717/13.5.1993 δημόσια διαθήκη του 
Μαργαρίτη Βρέντζιουτου Κων/νου, που συντάχθηκε ενώπιον 
της Συμβολαιογράφου Θεσσαλονίκης Χριστίνας Ιωάννου 
Λιάτση και δημοσιεύθηκε με το αριθ. 264/10.3.1995 πρακτικό 
του Μον. Πρωτοδικείου Θεσσαλονίκης, με την οποία συστή- 
θηκε κοινωφελές ίδρυμα με την επωνυμία «ΙΔΡΥΜΑ 
ΚΩΝΣΤΑΝΤΙΝΟΥ ΚΑΙ ΜΑΡΓΑΡΙΤΗ ΒΡΕΝΤΖΙΟΥ» και με έδρα 
την πόλη των Γρεβενών. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 9.4.1996 γνωμοδότηση του Συμβουλίου 
Εθνικών Κληρ/των. 

4. Την αριθ. 411/24.1.1996 κοινή απόφαση του Πρωθυ¬ 
πουργού και του Υπουργού Οικονομικών, με την οποία ανα¬ 
τέθηκαν αρμοδιότητες στους Υφυπουργούς Οικονομικών 
(ΦΕΚ 588/29.1.1996). 

Με πρόταση του Υπουργού Εθνικής Παιδείας και 
Θρησκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΡΓΑΡΙΤΗ 
ΒΡΕΝΤΖΙΟΥ», η οποία έγινε από τον Μαργαρίτη Βρέντζιο του 
Κωνσταντίνου, με την αριθ. 3717/13.5.1993 δημόσια διαθήκη 
του, η οποία συντάχθηκε ενώπιον της Συμβολαιογράφου 
Θεσσαλονίκης Χριστίνας Ιωάννου Λιάτση και δημοσιεύθηκε 
με το αριθ. 264/10.3.1995 πρακτικό του Μον. Πρωτοδικείου 
Θεσσαλονίκης. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών 
Οικονομικών και Εθνικής Παιδείας και Θρησκευμάτων και 
διέπεται από τις διατάξεις της παραπάνω συστατικής του 
πράξης, του παρακάτω Οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν, σε εκτέλε¬ 
ση του νόμου τούτου. 

2. Κυρώνουμε τον Οργανισμό διοίκησης και διαχείρισης 
του ιδρύματος τούτου, που απότελείται από δέκα τέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και Διαχείρισης του Κοινωφελούς ιδρύματος με 

την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΡΓΑΡΙΤΗ 
ΒΡΕΝΤΖΙΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΚΩΝΣΤΑΝΤΙΝΟΥ ΚΑΙ ΜΑΡΓΑΡΙΤΗ ΒΡΕΝΤΖΙΟΥ», που συστή- 
θηκε από τον Μαργαρίτη Βρέντζιο του Κωνσταντίνου, με την 
αριθ. 3717/13.5.1993 δημόσια διαθήκη του, η οποία συντά¬ 
χθηκε ενώπιον της Συμβολαιογράφου Θεσσαλονίκης 
Χριστίνας Ιωάννου Λιάτση και δημοσιεύθηκε με το αριθ. 
264/10.3.1995 πρακτικό του Μον. Πρωτοδικείου 
Θεσσαλονίκης, αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος Οργανισμού, του Α.Ν. 2039/1939, ό- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5925 


πως κάθε φορά ισχύει ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου τού¬ 
του. 

2. Έδρα του ιδρύματος είναι η πόλη των Γρεβενών. 

3. Η σφραγίδα του ιδρύματος είναι στρογγυλή και αναγρά¬ 
φει περιμετρικά, μέσα σε πλαίσιο, την επωνυμία του ιδρύμα¬ 
τος και στο μέσον αυτής την έδρα και το έτος έγκρισης της 
σύστασής του. 

Άρθρο 2 

Σκοπός 

Σκοπός του ιδρύματος είναι: η χορήγηση υποτροφιών: 

α) σε αριστούχους μαθητές όλων των σχολείων 
Δευτεροβάθμιας Εκπαίδευσης του Νομού Γ ρεβενών και 

β) σε φοιτητές των Ανωτάτων Εκπαιδευτικών Ιδρυμάτων 
της χώρας, καθώς και σε νεαρούς επιστήμονες για μεταπτυ¬ 
χιακές σπουδές. 

Οι ανωτέρω πρέπει να κατάγονται από το Νομό Γ ρεβενών 
και να επιδεικνύουν εξαιρετική επίδοση στα γράμματα και 
στις επιστήμες. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το ποσό των 60.000.000 δρχ. το οποίο αποτελεί αναπαλ¬ 
λοτρίωτη κατάθεση. 

β) Η ψιλή κυριότητα ενός διαμερίσματος που βρίσκεται 
στον 8ο όροφο παλαιός οικοδομής επί της οδού 28ης 
Οκτωβρίου αριθ. 1 στη Θεσσαλονίκη συνολικού εμβαδού 
104,50 τ.μ. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσια¬ 
κών του στοιχείων. 

β) Οι τόκοι από τις καταθέσεις του σε Τράπεζες ή άλλους 
Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε φυσι¬ 
κού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από τους εκάστοτε: 

α) Σεβασμιώτατο Μητροπολίτη Γ ρεβενών ως Πρόεδρο. 

β) Δήμαρχο Γ ρεβενών. 

γ) Πρόεδρο της Κοινότητας Σπηλαίου Γ ρεβενών. 

δ) Λυκειάρχη του Α’ Λυκείου Γ ρεβενών. 

ε) Τον τέως Δήμαρχο Γ ρεβενών Στέργιο Δημ. Βρέντζιο με 
δικαίωμα διορισμού διαδόχου του. 

2. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανι¬ 
κανότητας, θανάτου ή αντικατάστασης, για οποιοδήποτε λό¬ 
γο, κάποιου από τα μέλη του Διοικητικού Συμβουλίου, η κενή 
θέση συμπληρώνεται με απόφαση των υπολοίπων μελών 
σύμφωνα με τις διατάξεις της συστατικής πράξης και του άρ¬ 
θρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 3 μή¬ 
νες και εκτάκτως όποτε το ζητήσει ο Πρόεδρος ή δύο από τα 
μέλη του, με γραπτή αίτησή τους προς τον Πρόεδρο, πάντο¬ 
τε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα 
παρόντα μέλη είναι περισσότερα από τα σπόντα. Μεταξύ των 
παρόντων πρέπει υποχρεωτικά να είναι και ο Πρόεδρος ή ο 
νόμιμος αναπληρωτής του. 


6. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) συ¬ 
νεχείς συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρού¬ 
νται πρακτικά, στα οποία καταχωρίζονται όλες οι αποφάσεις 
που λαμβάνονται από αυτό, καθώς και η γνώμη των μελών 
που τυχόν διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

9. Τα μέλη του Διοικητικού Συμβουλίου προσφέρουν τις υ¬ 
πηρεσίες τους χωρίς αμοιβή. Δικαιούνται όμως οδοιπορικών 
ή άλλων εξόδων που δαπάνησαν για την εκτέλεση υπη ρεσίας 
του ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματοποι¬ 
ήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα 
που αφορά στη διοίκηση και στη λειτουργία του, τη διάθεση 
των πόρων αυτού, καθώς και για κάθε ενέργεια που σχετίζε¬ 
ται με την εκπλήρωση του σκοπού του, πάντοτε όμως σύμ¬ 
φωνα με τις διατάξεις της συστατικής πράξης, του παρόντος 
οργανισμού του Α.Ν. 2039/1939 και των διαταγμάτων που εκ¬ 
δόθηκαν ή θα εκδοθούν σε εκτέλεση του νόμου τούτου, κα¬ 
θώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκρι¬ 
ση στην αρμόδια από το νόμο Αρχή τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α’). 

Μαζί με τον απολογισμό, καταρτίζει και υποβάλλει και το 
γενικό ισολογισμό του ενεργητικού και του παθητικού του ι¬ 
δρύματος. 

β) Αποφασίζει την πρόσληψη του αναγκαίου προσωπικού 
του ιδρύματος, με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. 
Προσδιορίζει τα δικαιώματα, τις υποχρεώσεις και τα ειδικό¬ 
τερα καθήκοντα του παραπάνω προσωπικού, καθώς και την 
αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής 
νομοθεσίας. 

γ) Αποφασίζει για κάθε θέμα που έχει σχέση με την εύρυθ¬ 
μη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευ¬ 
εργετών και δωρητώντου ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, καθώς 
και στις σχέσεις του με κάθε τρίτο, αυτοπροσώπως ή με πρό¬ 
σωπο που ορίζεται απ’ αυτόν και εγκρίνεται με απόφαση του 
Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και 
διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη του 
Διοικητικού Συμβουλίου πέντε (5) τουλάχιστον ημέρες πριν 
από τη συνεδρίαση. 

γ) Καταρτίζει, βοηθούμενος από το Γραμματέα, την ημε¬ 
ρήσια διάταξη των θεμάτων που θα συζητηθούν, την οποία 
και υπογράφει. Θέμα που δεν περιλαμβάνεται σ'αυτήν δεν 
συζητείται, εκτός αν πρόκειται για επείγουσα υπόθεση και 
συμφωνήσει γι'αυτό η πλειοψηφία των παρόντων μελών του 
Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συ¬ 
ζήτησης. Μπορεί όμως, όποτε κρίνει σκόπιμο, να αναθέτει 
την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύμα¬ 
τος, εκτελείτις αποφάσεις του Διοικητικού Συμβουλίου και ε¬ 
νεργεί σύμφωνα με τις ειδικές εξουσιοδοτήσεις και εντολές 
αυτού. 

2. Τον Πρόεδρο, όταν απουσιάζει ή κωλύεται, αναπληρώνει 
ο Αντιπρόεδρος και σε περίπτωση απουσίας ή κωλύματος 
τούτου, άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την 
καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών), να βοηθείται από υπάλληλο του ιδρύματος, την ευ¬ 
θύνη όμως για τις ενέργειες τούτου φέρει πάντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 8 

Αρμοδιότητες Ταμία 
1.0 Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυτά έ¬ 
να μικρό ποσό, που είναι αναγκαίο για τηνπληρωμή έκτακτων 
και επειγουσών δαπανώντου ιδρύματος, το ύψοςτου οποίου 
καθορίζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία όταν απουσιάζει ή κωλύεται, αναπληρώνει άλ¬ 
λο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 9 

Επιλογή και ανακήρυξη υποτρόφων 
1. Δικαίωμα υποτροφίας έχουν: α) οι αριστούχοι μαθητές 


όλων των σχολείων Δευτεροβάθμιας εκπαίδευσης του Νο¬ 
μού Γρεβενών, και β) οι φοιτητές των Ανωτάτων Εκπαι¬ 
δευτικών Ιδρυμάτων της Χώρας, καθώς και οι νεαροί επιστή¬ 
μονες για μεταπτυχιακές σπουδές. Οι ανωτέρω πρέπει να κα¬ 
τάγονται από το νομό Γρεβενών και να επιδεικνύουν 
εξαιρετική επίδοση στα γράμματα και στις επιστήμες. 

2. Η επιλογή και ανακήρυξη των υποτρόφων γίνεται χωρίς 
διαγωνισμό, σύμφωνα με τις διατάξεις της συστατικής πρά¬ 
ξης του ιδρύματος, του παρόντος οργανισμού, του Α.Ν. 
2039/1939 και του από 18.8.1941 Καν. Δ/τος (ΦΕΚ 286/Α’). 

Αρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου κα¬ 
θορίζεται με απόφαση του Διοικητικού Συμβουλίου, ανάλογα 
με το ύψος των καθαρών εσόδων του ιδρύματος και τον α¬ 
ριθμό των υποτρόφων, πάντοτε όμως μέσα στα όρια που ο¬ 
ρίζονται από τις διατάξεις της συστατικής πράξης του ιδρύ¬ 
ματος, του άρθρου 54 του Α.Ν. 2039/1939 και του άρθρου 28 
του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμ¬ 
φωνα με τις διατάξεις των άρθρων 24, 26 και 27 του από 
18.8.1941 Καν. Δ/τος (ΦΕΚ286/Α’). 

3. Η χορήγηση της υποτροφίας διακόπτεται όταν συντρέ¬ 
χουν οι προϋποθέσεις που ορίζονται από τις διατάξεις της 
συστατικήςπράξηςτου ιδρύματος και του άρθρου 29τουπα- 
ραπάνω Κανονιστικού Διατάγματος, οι οποίες διαπιστώνο¬ 
νται με πράξη του Διοικητικού Συμβουλίου του ιδρύματος, 
που έχει υποχρέωση να παρακολουθεί την όλη πορεία των 
σπουδών των υποτρόφων και να αξιώνει απ’ αυτούς την υπο¬ 
βολή, κάθε έτος, αποδεικτικών στοιχείων της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει ε¬ 
τήσια περίοδο, η οποία αρχίζει την 1η Ιανουάριου και λήγει 
την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβέρνησης 
του σχετικού Π. Δ/τος έγκρισης της σύστασης του ιδρύμα¬ 
τος, η οποία μπορεί να παραταθεί μέχρι την 31η Δεκεμβρίου 
του επόμενου ημερολογιακού έτους, με απόφαση του 
Διοικητικού Συμβουλίου που λαμβάνεται στην πρώτη συνε¬ 
δρίασή του. 

2. Η οικονομική διαχείριση γίνεται με βάση τον προϋπολο¬ 
γισμό και απολογισμό εσόδων και εξόδων, που καταρτίζονται 
σύμφωνα με τις διατάξεις των άρθρων 101 και 102 του Α.Ν. 
2039/1939 και του από 20.12.1939 σχετικού Δ/τος (ΦΕΚ 552 
Α’). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο καταχω¬ 
ρίζονται με χρονολογική σειράκαι με λογιστική πράξη, όλατα 
έσοδα και έξοδα του ιδρύματος που πραγματοποιούνται στη 
διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται 
τα ονόματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρθρου 34 
του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα για 
την παρακολούθηση της διαχείρισης της περιουσίας του ι¬ 
δρύματος και της εκτέλεσης των σκοπώντου. 

Άρθρο 13 

Τροποποίηση Οργανισμού 

Ο Οργανισμόςτου ιδρύματος μπορεί να τροποποιηθεί ή να 
συμπληρωθεί με Προεδρικό Διάταγμα, σύμφωνα με τις δια¬ 
τάξεις των άρθρων 98 του Α.Ν. 2039/1939 και 110 και 119του 
Αστικού Κώδικα, ύστερα από πρόταση του Διοικητικού 
Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε 
λόγο, η περιουσία του περιέρχεται στο Δήμο Γρεβενών ως 
κεφάλαιο αυτοτελούς διαχείρισης γιατηνεκτέλεση του ίδιου 
σκοπού. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών, αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 25 Ιουνίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ Ο ΥΦΥΠΟΥΡΓΟΣ 

ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

-Φ- 

ΥΠΟΥΡΓΙΚΕ Σ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/331 (3) 

Μετονομασίατου Εργαστηρίου Ποιότητας Υδάτωντου 
Τμήματος Περιβάλλοντος του Παν. Αιγαίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 7 του Ν. 1268/82 «Για τη δομή και λειτουρ¬ 
γία των Ανωτάτων Εκπαιδευτικών Ιδρυμάτων» (Α’ 87), όπως 
αντικαταστάθηκε με τη παρ. 2 του άρθρου 48, του Ν. 1404/83 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

β. Του άρθρου 29Ατου Ν. 1558/85 όπως αυτό προστέθηκε 
με το άρθρο 27 του Ν. 2081/92 (Α' 54). 

2. Τη γνώμη της Γενικής Συνέλευσης του Τμήματος 
Περιβάλλοντος, του Πανεπιστημίου Αιγαίου (Συνεδρίαση 
7/7.5.1996). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού του 
Πανεπιστημίου Αιγαίου, αποφασίζουμε: 

Τα κατά τις διατάξεις του Π.Δ. 123/1995 (Α’ 76). Εργαστή¬ 
ριο Ποιότητας Υδάτων του Τμήματος Περιβάλλοντος του 
Πανεπιστημίου Αιγαίου, μετονομάζεται σε Εργαστήριο 
Ανάλυσης Υδάτων και Αέρα, με επιστημονικό αντικείμενο, 
τον προσδιορισμό της ποιότητας των υδάτων και του αέρα 


μέσω αναλύσεων και συσκευών για την πειραματική επεξερ¬ 
γασία του νερού και του αέρα. 

Η απόφαση αυτή να δημοσιετεί στην Εφημερίδα της 
Κυβερνήσεως. 

Αθήνα, 21 Ιουνίου 1996 
Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-Φ- 

Α ριθ. Δ5 /6303 (4) 

Τροποποίηση της Δ5/7280/21.7.94 απόφασης Υπουργού 
Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 12του Ν. 1966/1991 (ΦΕΚ 147 
Α’) «Μεταγραφές φοιτητών ΑΕΙ, σπουδαστώνΤ.Ε.Ι. και άλλες 
διατάξεις». 

2) Την ανάγκη επίσης αντιμετώπισης των θεμάτων ίδρυ¬ 
σης, λειτουργίας, ελέγχου και εφαρμογής των ισχυουσών 
διατάξεων στις σχολικές μονάδες Ιδιωτικής Τεχνικής - 
Επαγ/κής Εκπ/σης και τα εργαστήρια ελευθέρων σπουδών 
με γνώμονα το συμφέρον των ιδιοκτητών εκπαιδευτικών και 
των μαθητών. 

3) Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4) Την αριθμ. Δ5/7280/21.7.94 (ΦΕΚ 616 Β) Υπουργ. από¬ 
φαση σύσταση, συγκρότηση, λειτουργία και αριθμός μελών 
της Επιτροπής. 

5) Την αριθμ. Δ5/8883/30.8.1995 (ΦΕΚ 760 Β) Υπουργική α¬ 
πόφαση περί τροποποίησης της αριθμ. Δ5/7280/21.7.94 
Υπουργικής απόφασης, αποφασίζουμε: 

Τροποποιβύ με την αριθμ. Δ5/7280/21.7.94 Υπουργική από¬ 
φαση μόνο ως προς την περίπτωση 3γ η οποία αντικαθίστα¬ 
ται ως ακολούθως: 

«γ) Χρήστο Σιγάλα, διευθυντή σπουδών Β/θμιας Εκπ/σης 
σε αντικατάσταση του Εμμανουήλ Τρανούδη ή Κωνσταντίνο 
Κοντογιάννη γενικό διευθυντή της γενικής διεύθυνσης 
Θρησκευμάτων σε αντικατάσταση του Ελευθέριου 
Καραγιαννόπουλου ή Καλλιόπη Καρύδη, προϊσταμένη του 
τμήματος προγραμματισμού γενικής και επαγγελματικής εκ¬ 
παίδευσης της διεύθυνσης προγραμματισμού και επιχειρη¬ 
σιακών ερευνών σε αντικατάσταση του Νικόλαου 
Ζαχαρώδη, με συμμετοχή του ενός κατά περίπτωση και α- 
ναλόγως του αντικειμένου του Ελέγχου, ως μέλος». 

Κατά τα λοιπά ισχύει η παραπάνω Υπουργική απόφαση. 

Η απόφαση αυτή να δημοσιετεί στην Εφημερίδα της 
Κυβερνήσεως. 

Αθήνα, 21 Ιουνίου 1996 
ΟΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-Φ- 

Αριθ. ΥΠΠΟ/ΔΙΛΑΠ/Γ/2091/30436 (5) 

Χαρακτηρισμός ως ιστορικών διατηρητέων μνημείων όλων 
των εγκαταστάσεων του οδοντωτού σιδηροδρόμου 
Διακοπτού - Καλαβρύτων (κτίρια σιδηροδρομικών σταθ¬ 
μών, βοηθητικά κτίσματα σταθμών σιδηροδρομική γραμ¬ 
μή, τεχνικά έργα) και ορισμός ζώνης προστασίας της σι¬ 
δηροδρομικής γραμμής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α/26.7.85. 

β) Του άρθρου 52του Ν. 5351/1932 «Περί Αρχαιοτήτων», ό¬ 
πως αντικαταστάθηκε με άρθρο 14 και 17 του Ν.Δ. 216/1943 
και τροποποιήθηκε με το άρθρο 32 παρ. 5 του Ν. 1337/1983 
και ισχύει. 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Ν. 2039 «περί Κύρωσης της Σύμβασης για την προσ¬ 
τασία της Αρχιτεκτονικής Κληρονομιάς πης Ευρώπης (ΦΕΚ 
61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό 
Πολιτισμού και του Προϊσταμένους Υπηρεσιών του ιδίου 
Υπουργείου (ΦΕΚ210/τ. Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/28.11.91 
Υπουργική Απόφαση «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού στους 
Γ εν. Γ ραμματείς, Γ εν. Δ/ντές και Προϊσταμένους των Δ/νσε- 
ων, Τμημάτων και Γραφείων της Κεντρικής Υπηρεσίας του 
ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλου. 

6. Την ΥΑ ΥΠΠΕ/ΔΙΛΑΠ/Γ/1010-1088/28818/13.5.85 (ΦΕΚ 
391/Β/25.6.85). 

7. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 11/25.4.96, αποφασίζουμε: 

Χαρακτηρίζουμε ως ιστορικά διατηρητέα μνημεία όλες τις 
εγκαταστάσεις του οδοντωτού σιδηροδρόμου Διακοπτού - 
Καλαβρύτων (κτίρια σιδηροδρομικών σταθμών βοηθητικά 
κτίρια σταθμών, σιδηροδρομική, γραμμή, τεχνικά έργα). 

Πρόκειται για τη μοναδική οδοντωτή σιδηροδρομική γραμ¬ 
μή της Ελλάδας, αξιολογότατο τεχνικό έργο ως σύνολο, α¬ 
παραίτητο για τη μελέτη της ιστορίας των κατασκευών στη 
χώρα μας και σημαντικό τμήμα της Ιστορίας των ελληνικών 
σιδηροδρόμων. 

Για την προστασία της σιδηροδρομικής γραμμής ορίζεται 
ζώνη προστασίας 20 μ. εκατέρωθεν του άξονάτης. 

Η παρούσα Απόφαση συμπληρώνει την αρ. ΥΠΠΕ/ΔΙ- 
ΛΑΠ/Γ/1010-1088/28818/13.5.85 Υπουργική Απόφαση (ΦΕΚ 
391/Β/25.6.85) με την οποία είχαν χαρακτηρισθεί ως ιστορι¬ 
κά διατηρητέα μνημεία και έργα τέχνης τα κτίρια των 
Σιδηροδρομικών Σταθμών Διακοπτού, Μ. Σπηλαίου και 
Καλαβρύτων. 

Η απόφαση αυτή να δημοσιετεί στην Εφημερίδα της 
Κυβερνήσεως. 

Αθήνα, 12 Ιουνίου 1996 
Με εντολή Υπουργού 

Ο Προϊστάμενος 
ΔΑΝ.ΟΡΦΑΝΟΥΔΑΚΗΣ 

- ♦- 

Α ριθ. 9544 (6) 

Τροποποίηση και συμπλήρωση της αριθ. 17788/95 απόφα¬ 
σης του Νομάρχη Κορινθίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 3 του άρθρου 277 του Π.Δ. 
410/1995. 

2. Τις διατάξεις του άρθρου 27 Ν. 2081/1992 που ρυθμίζει 
τον έλεγχο των δαπανών που προκαλούν οι κανονιστικές δι¬ 
οικητικές πράξεις. 

3. Την αριθ. 25027/1984 απόφαση του Υπ. Εσωτερικών που 


δημοσιεύθηκε στο ΦΕΚ 244/19.4.1984 (τ. Β’). 

4. Την αριθ. 17788/1995 απόφαση Νομάρχη Κορινθίας πε¬ 
ρί σύστασης Δημοτικής Επιχείρησης Ανάπτυξης (Δ.Ε.Α.) 
Δήμου Αγίων Θεοδώρων. 

5. Την αριθ. 51/1996 απόφαση του Δημοτικού Συμβουλίου 
Αγ. Θεοδώρων, περί τροποποίησης και συμπλήρωσης της α¬ 
νωτέρω αποφάσεως, αποφασίζουμε: 

Τροποποιούμε και συμπληρώνουμε την αριθ. 17788/1995 
απόφαση Νομάρχη Κορινθίας όσον αφοράτους σκοπούς και 
τους πόρους (παρ. 2 και 6) ως εξής: 

Παρ. 2. η) Η τουριστική αξιοποίηση της περιοχής με τη δη- 
μιουργίατουριστικών εγκαταστάσεων, κατασκευή, διοίκηση, 
διαχείριση και εκμετάλλευση αναψυκτηρίων, εστιατορίων και 
λοιπών χώρων αναψυχής καθώς επίσης εκμετάλλευση, διοί¬ 
κηση και διαχείριση υπαρχουσών εγκαταστάσεων και εκμε¬ 
τάλλευση συντήρηση του αιγιαλού. 

θ) Εξασφάλιση της αναγκαίας υποδομής και εξοπλισμού, 
καθώς και η διοίκηση, διαχείριση και εκμετάλλευση συναφών 
εγκαταστάσεων για την πολιτιστική, πνευματική και κοινωνι¬ 
κή ανάπτυξη των κατοίκων της περιοχής του Δήμου Αγίων 
Θεοδώρων. Η κατασκευή και λειτουργία υπαιθρίου και κλει¬ 
στού θεάτρου. 

ι) Η απόκτηση δασών και δασικών εκτάσεων με σκοπό την 
περιβαλλοντική προΛασία, την υλοτόμηση και την με κάθε 
τρόπο αξιοποίηση και ανάδειξή τους για το συμφέρον του 
Δήμου. 

κ) Η εκτέλεση έργων και κάθε συναφών ενεργειών για την 
προστασία του περιβάλλοντος. Συγκομιδή και αποκομιδή οι¬ 
κιακών απορριμάτων από τους Οικισμούς, υλικά κατεδαφί¬ 
σεων και από καθαρισμό κήπων και οικοπέδων. 

λ) Οργάνωση της προστασίας υδροφόρου ορίζοντα και η 
λήψη κάθε αναγκαίου μέτρου για την εφαρμογή των μελετών 
(Ι.Γ.Μ.Ε.). 

μ) Απόκτηση εκτάσεων για την κατασκευή πάρκων, αθλητι¬ 
κών εγκαταστάσεων, κατασκευή γηπέδων. 

ν) Προώθηση της αθλητικής ιδέας και της ιδέας του 
Ολυμπισμού με έργα υποδομής. 

ξ) Η συντήρηση και ανάδειξη αρχαιολογικών και μνημια- 
κών χώρων, η υπογραφή και εφαρμογή προγραμματικών 
συμβάσεων και κάθε ενέργεια που είναι συναφής προς τον 
σκοπό αυτό. 

ο) Τεχνική και οικονομική στήριξη τοπικών φορέων και συλ¬ 
λόγων με συναφείς προς την επιχείρηση δραστηριότητας. 

Παρ. 6: Ο Δήμος Αγίων Θεοδώρων διαθέτει στην επιχείρη¬ 
ση χρηματικό ποσό 30.000.000 δρχ. ως αρχικό κεφάλαιο που 
θα δοθεί συνολικά στα επόμενα τρία έτη (10.000.000 δρχ. το 
χρόνο). 

Από τις διατάξεις αυτής της απόφασης προκαλείται δαπά¬ 
νη σε βάρος του προϋπολογισμού του Δήμου Αγίων 
Θεοδώρων για καθένα από τα επόμενα τρία έτη ύψους 
10.000.000 δρχ. η οποία, για το έτος 1996, είναι γραμμένη 
στον Κ.Α. 211.9.α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 4 Ιουνίου 1996 
Με εντολή Γεν. Γραμ. Περιφέρειας 
Η Αναπλ. Π.Δ. 

Μ. ΒΑΣΙΛΟΠΟΥΛΟΥ 

-♦- 

Αοιθ. Κ/10691 (7) 

Σύσταση Επιτροπών για Επεξεργασία Νέων Ωρολογίων και 
Αναλυτικών Προγραμμάτων Ειδικοτήτων στα Δημόσια 
Ι.Ε.Κ. 

ΤΟ Δ.Σ. ΤΟΥ Ο.Ε.Κ. 

Έχοντας υπόψη: 

1. Τηνπαρ. 2 του άρθρου 10 του Νόμου 2009/1992 (ΦΕΚ 18 

τεύχ. Β’ “Εθνικό Σύστημα Επαγγελματικής Εκπαίδευσης και 
Κατάρτισης" (Ε.Σ.Ε.Ε.Κ.)». 

2. Το γεγονός ότι η αγορά εργασίας επιβάλλει τη δημιουρ¬ 
γία νέων ειδικοτήτων. 

3. Το γεγονός ότι το κόστος των ανωτέρω επιτροπών θα α- 
νέλθει στο ύψος 11.200.000 δρχ. και σε βάρος του τακτικού 
προϋπολογισμού του Ο.Ε.Ε.Κ. Φορέας 0260 Κ.Α.Ε. 0264 και 
ότι το ανωτέρω ποσό είναι εγγεγραμμένο στον υπό έγκριση 
προϋπολογισμό του Ο.Ε.Ε.Κ. έτους 1996. 

4. Την αριθ. 15/18.5.1996 απόφαση του Δ.Σ. του Ο.Ε.Ε.Κ., 
αποφασίζουμε: 

Την σύσταση οκτώ (8) επιτροπών με έργο την δημιουργία 
ωρολογίων και αναλυτικών προγραμμάτων για κάθε μία από 
τις παρακάτω ειδικότητες: 

1) Ειδικός Δενδροκομίας και Μεταποίησης - Επεξεργασίας 
Προϊόντων Ελιάς - Φυστικιάς. Για αποφοίτους ΓΕΛ. 

2) Ειδικός Παραδοσιακών Τεχνών. Για αποφοίτους 
Γ υμνασίου. 

3) Κεραμίστας. Για αποφοίτους ΓΕΛ. 

4) Τεχνικός χωματουργικών Μηχανημάτων. Για αποφοί¬ 
τους ΓΕΛ. 

5) Τεχνικός Εφαρμογών Δομικών Έργων. Γ ια αποφοίτους 
ΓΕΛ. 

6) Ειδικός Βυζαντινής Αγιογραφίας. Γ ια αποφοίτους ΓΕΛ. 

7) Ειδικός Γεωγραφικών Συστημάτων (Θ.Ι.3.). Για αποφοί¬ 
τους ΓΕΛ. 

8) Ειδικός Κοινοτικών Προγραμμάτων. Για αποφοίτους 
ΓΕΛ. 


Κάθε επιτροπή αποτελείται από ένα (1) συντονιστή, τρία (3) 
μέλη και έναν (1) γραμματέα. Ο συντονιστής και τα μέλη είναι 
επιστήμονες ή εμπειρογνώμονες της κάθε ειδικότητας. 
Διάρκεια της επιτροπής ορίζεται το διάστημα των δύο (2) μη¬ 
νών από τη συγκρότησή της και με απόφαση του Δ.Σ. του 
Ο.Ε.Ε.Κ. 

Ως αμοιβή των μελών της ανωτέρω επιτροπής ορίζουμε το 
ποσό των 150.000 δρχ. για το συντονιστή και τα μέλη και 
100.000 για τον γραμματέα για κάθε μήνα. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1996 
Ο Πρόεδρος του Ο.Ε.Ε.Κ. 

ΕΠΑΜΕΙΝΩΝΔΑΣ ΜΑΡΙΑΣ 
-*- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 8 ) 

ΣτοΦ.Ε.Κ. 417 (τεύχος Β’) της 1ης Ιουλίου 1992, στο οποίο 
δημοσιεύθηκε η 351778/1992 απόφαση του Υφυπουργού 
Γεωργίας, γίνονται οι εξής διορθώσεις: 

1) Όπου υπάρχει η λέξη «Γεράνια» ή η λέξη «Γερανίων» α¬ 
ντικαθίσταται αντίστοιχα από τις λέξεις «Γεράνεια» ή 
«Γερανείων» δηλαδή το «ι» (γιώτα) αντικαθίσταται με «ει» (έ¬ 
ψιλον γιώτα). 


(Από το Υπ. Γ εωργίας) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΓΤΡΙΟΥ 34 . ΑΘΗΝΑ 104 32 · ΤΕ!ΕΧ 223211 ΥΡΕΤ ΟΒ · ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 



Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 

5230841 

25ης Μαρτίου 21 Τ.Κ. 541 00 


423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 

5249547 

Νικήτα 6-8 Τ.Κ. 185 31 


4171307 

Πώλη^ι Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5248141 

Κόρινθου 327 Τ.Κ. 262 23 


224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΩΝ - Μέχρι .16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. σνά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 . 

2.500 · 

Γ (Διορισμοί, απολύσεις κτλ. Δημ. Υπαλλήλων) 

10.000 · 

500 · 

Α' (Απαλλοτριώσεις, πολεοδομία κτλ.) 

50.000 · 

2.500 ■ 

Αναπτυξιακά Πράξεων (Τ.Α.Π.Σ.) 

25.000 · 

1.250 · 

Μ π Α-Α (Διορισμοί κτλ. προσωπικού ΝΠΔΔ) 

10.000 · 

500 ■ 

Παράρτημα (Πίνακες επιτυχόντων διαγωνισμών) 

5.000 - 

250 · 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 - 

500 · 

Ανωτάτου Ειδικού Δικαστηρίου (Α.Ε.Δ.) 

3.000 · 

150 · 

Ανωνύμων Εταιρειών & ΕΠ.Ε 

150.000 · 

7.500 · 

Προκηρύξεων Α.Σ.Ε.Π. 

10.000 . 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 · 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

■ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικά ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένο χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























